“હેં સ્વાતિ, આ છોકરી ભલે આજે સાવ ટબૂકડી લાગતી હોય… પણ તું જોજે ને, સમયનું પૈડું એટલું ઝડપથી ફરવાનું છે કે આપણને ખબર સુદ્ધાં નહીં પડે ને કાલે સવારે એની વિદાય કરવી પડશે! છોકરીનાં નસીબમાં સમય પોતાનાં મૂળ સ્વભાવ કરતાં થોડો વધુ ઝડપી અને ક્રુરતાપૂર્વક ફરતો હોય છે. સેકન્ડ, મિનિટ, કલાક, દિવસ, મહિના અને વર્ષનાં કાંટાઓ એકબીજા સાથે રીતસરનીરેસમાં ઉતરી જાય છે. ગમ્મે એટલા લાડ લડાવો, જોઇએ એટલો પ્રેમ આપો એમ છતાં દીકરીનો સમય ક્યારેય એનાં પોતાનાં માં–બાપનો નથી જ થઈ શકતો!